שיילין וודלי

שיילין דיאן וודלי (באנגלית: Shailene Diann Woodley; נולדה ב-15 בנובמבר 1991) היא שחקנית קולנוע וטלוויזיה, מפיקת סרטים ואקטיביסטית אמריקאית. התפרסמה בעיקר עקב הופעתה בתפקיד ראשי בטרילוגיית סרטי המדע-בדיוני של "מפוצלים", ובסרט דרמת הנעורים "אשמת הכוכבים". וודלי היא פעילה סביבתית. וודלי נולדה במחוז סן ברנרדינו, קליפורניה שבארצות הברית, למשפחה נוצרית ממוצא אתני אנגלי, אפרו-אמריקאי, לואיזיאנה-קריאולית וגרמני. גדלה והתחנכה בעיר סימי ואלי. הוריה הם לורי (לבית ויקטור) יועצת בית ספר, ולוני וודלי, מנהל בית ספר. לה אח אחד צעיר ממנה. היא החלה לשחק ולדגמן בפרסומות כבר בגיל 4. הוריה התגרשו כשהייתה בת 15, ובאותה שנה היא אובחנה עם עקמת. תפקיד הראשון היה בשנת 1999, בגיל 7 בסרט הטלוויזיה של ערוץ הולמרק "להחליף את אבא" בתפקיד של ילדה קטנה. היא החלה את דרכה בסדרות הטלוויזיה "המחוז" והעונה הראשונה של סדרת הנעורים "The O.C.", בתור הנערה קייתלין קופר, אחותה של מריסה קופר (מישה ברטון). וודלי זכתה לראשונה לתשומת לב בזכות הופעותיה בסרטי הטלוויזיה "מקום שנקרא בית" ו"פליסיטי: הרפתקאותיה של ילדה אמריקאית", שעליהן הייתה מועמדת לשני פרסי האומנים הצעירים. משנת 2008 עד לשנת 2013 כיכבה וודלי במשך 5 עונות בתפקיד הנערה המתבגרת איימי יורגנס בסדרת דרמת ההתבגרות של רשת ABC Family - "סודות ההתבגרות", הנכנסת להריון בגיל 15 ונאלצת להתמודד עם ההשלכות. היא זכתה להערכה רבה בקרב המבקרים וקהל המעריצים על תפקידה הראשי בסדרה. בשנת 2011 ביצעה את הופעתה הקולנועית הראשונה בסרט דרמה "היורשים", בתפקיד הנערה אלכסנדרה קינג לצידו של ג'ורג' קלוני. על תפקידה קצרה שבחים מהמבקרים, ואף זכתה בפרס אינדפנדנט ספיריט והועמדה לפרס גלובוס הזהב לשחקנית המשנה הטובה ביותר. ב-2013 נטלה חלק בצילומי "ספיידרמן המופלא 2" ונטען כי גילמה את מרי ג'יין, אך הסצנות בהשתתפותה נחתכו ודמותה הושמטה מהסרט לבסוף. בשנת 2014 וודלי שיחקה בתפקיד ראשי (ביאטריס פריור) לצד ת'יאו ג'יימס בסרט "מפוצלים", אשר יצא לאקרנים במרץ 2014 וזכה לאהדה רבה. בנוסף, שיחקה בסרט "אשמת הכוכבים" בתפקיד הייזל, הדמות הראשית בסיפור. בשנת 2015 שבה לגלם את דמותה של ביאטריס פריור בסרט ההמשך "מורדים" ובסרט השלישי "נאמנים" משנת 2016. בשנת 2016 שיחקה בדרמה הביוגרפית של אוליבר סטון "המרגל סנודן" בו גילמה את לינדזי מיילס, לצד ג'וזף גורדון-לוויט. בשנת 2017 החלה לשחק בסדרת הדרמה "שקרים קטנים גדולים" שיצר וכתב דייוויד אי קלי, אשר מבוססת על הרומן באותו שם ומשודרת ברשת HBO. בשנת 2021 לוהקה וודלי לאחת משלוש הדמויות המרכזיות בסדרת הטלוויזיה "שלוש נשים" של רשת שואוטיים המבוסס על ספרה באותו שם של הסופרת והעיתונאית ליסה טדאו. ב-29 בספטמבר 2023 יצא לאור הסרט "כסף טיפש" בכיכובה. בספטמבר 2024, פורסם כי וודלי תככב בסרט ביוגרפי על הזמרת ג'ניס ג'ופלין. וודלי תגלם את הדמות הראשית וגם תפיק את הסרט. וודלי היא פעילה סביבתית. ב-2010, היא ואמה הקימו ארגון ללא מטרות רווח All it Takes. תוכנית למנהיגות נוער שמטרתה לחנך צעירים לתרגל אמפתיה, חמלה ואחריות, במטרה לטפח שינוי בר-קיימא חיובי עבור עצמם, עבור אחרים והסביבה. וודלי תמכה בקמפיין למען ברני סנדרס שתמודד לנשיאות מטעם המפלגה הדמוקרטית ב-2016. החל מאמצע 2016, השתתפה המחאה נגד הנחת צינור הגישה בדקוטה (אנ'). צינור נפט שחצה את דקוטה הצפונית והדרומית. במחאה השתתפו ארגונים ונציגים של ילדים אמריקאים שהעברת הצינור פגעה באוזרי המחייה שלהם ופעילים סביבתיים. באוקטובר באותה השנה, לאחר חודש וחצי של השתתפות פעילה במחאה, וודלי נעצרה בגין הסגת גבול יחד עם מפגינים אחרים. היא שחררה בערבות את עצמה ואת שאר 26 המפגינים שהיו איתה. במשפט היא הודתה באשמה וקיבלה שנה מאסר על תנאי. וודלי הזמינה פעילה לזכויות ילידים אמריקאים, קלרינה לורנס, להיות בת לווייתה לטקס פרסי גלובוס הזהב של שנת 2018. החל מ-,2019 וודלי לקחה חלק בפעילויות שונות של גרניפיס, בין היתר בהגנה על הימים והפחתת השימוש בפלסטיק. באוקטובר 2023, וודלי, יחד עם עוד קבוצה של 54 אמנים ואישים בתעשיית הבידור חתמה על מכתב פתוח לנשיא ג'ו ביידן. המכתב קורא לנשיא ביידן לקרוא להפסקת אש בעזה ובישראל. המכתב הדגיש את הצורך בעצירת הסלמה מיידית והפסקת אש בעזה ובישראל ומזכיר שלמעלה מ-5,000 בני אדם נהרגו בשבוע וחצי האחרונים באזור. המכתב מדגיש את המשבר ההומניטרי בעזה, שם נטען כי אזלו לתושבים אספקה חיונית כמו מזון, מים, חשמל ותרופות, וקורא לשחרור בטוח של בני הערובה ולהקל על סיוע הומניטרי להגיע לנזקקים. בשנת 2018, וודלי אישרה כי היא יוצאת עם שחקן הרוגבי האוסטרלי בן וולאבולה. בראיון להוליווד ריפורטר אמרה: "אני מתאהבת בבני אדם על סמך מי שהם, ולא על סמך מה שהם עושים או איזה מין הם ". באפריל 2020 דווח כי היחסים עם וולאבולה הסתיימו. על פי הדיווחים וודלי הייתה בקשר עם שחקן הפוטבול האמריקאי ארון רוג'רס במחצית השנייה של 2020. בפברואר 2021 התייחס רודג'רס ל"ארוסתו" במהלך נאום שנשא, ואישר כי הוא מאורס, אך לא למי. וודלי אישרה כי היא מאורסת לרוג'רס. אולם בפברואר 2022 דווח כי השניים נפרדו. מדיה וקבצים בנושא שיילין וודלי בוויקישיתוף שיילין וודלי, ברשת החברתית פייסבוק שיילין וודלי, ברשת החברתית אקס (טוויטר) שיילין וודלי, ברשת החברתית אינסטגרם שיילין וודלי, במסד הנתונים הקולנועיים IMDb (באנגלית) שיילין וודלי, באתר AllMovie (באנגלית) שיילין וודלי, באתר Rotten Tomatoes (באנגלית) שיילין וודלי, באתר Box Office Mojo (באנגלית) שיילין וודלי, באתר Metacritic (באנגלית) שיילין וודלי, במסד הנתונים הקולנועיים KinoPoisk (ברוסית) נטע מור, שיילין וודלי ("היורשים"): "כולם היו שווים על הסט", באתר ynet, 19 בינואר 2012 ליטל אבזון, ‏התלקחות: השחקנית שתשרוף לכם את הלב, באתר ‏מאקו‏, 25 ביולי 2013 חן חדד, עכבר העיר אונליין, המאמי החדשה: שיילין וודלי, מתבגרת נצחית, באתר הארץ, 23 באפריל 2014 נטעלי גבירץ, נון פאשניסטה: שיילין וודלי מפתיעה את עולם האופנה, באתר mako‏, 8 במאי 2014 אליחי וידל, שיילין וודלי נגד ג'ניפר לורנס: הקרב על תואר ה"איט גירל" של הוליווד, באתר הארץ, 20 ביוני 2014 דודי כספי, ‏אישה קטנה גדולה, באתר ‏מאקו‏, 21 בפברואר 2017 Norman Wilner, Shailene Woodley: Activist Actor - NOW Magazine, NOW Toronto, ‏2016-09-14 (ב־Canadian English) follers, Shailene Woodley, Ethnicity of Celebs | EthniCelebs.com, ‏2012-10-11 (באנגלית אמריקאית) Pat Saperstein,Caroline Brew, Pat Saperstein, Caroline Brew, New Movies Out Now in Theaters: What to See This Week, Variety, ‏2023-09-27 (באנגלית אמריקאית) Gene Maddaus, Shailene Woodley to Star in Janis Joplin Biopic Funded by California Tax Credit, Variety, ‏2024-09-10 (באנגלית אמריקאית) Shailene Woodley Gets Personal About Coping with Anxiety in the Time of COVID-19, Harper's BAZAAR, ‏2020-05-12 (באנגלית אמריקאית) JE Reich, Shailene Woodley Is a Bernie Sanders Supporter, Are You Surprised Yet, web.archive.org, ‏2017-08-22 Deena Zaru, Woodley spotlights environmental fight after Sanders | CNN Politics, CNN, ‏2016-08-25 (באנגלית) Libby Hill Libby Hill is a former television reporter for the Los Angeles Times Her TV analysis has appeared at Salon, Vulture, Rolling Stone, the New York Times Hill, a native of South Dakota, Has a Passel of Cats, Too Many Books, a perpetually full DVR, Shailene Woodley arrested while peacefully protesting Dakota Access pipeline in North Dakota, Los Angeles Times, ‏2016-10-10 (באנגלית אמריקאית) Jason Coppola, Actor Shailene Woodley: A High-Profile Target in the Fight Over the Dakota Access Pipeline - Truthout, web.archive.org, ‏2022-12-18 Shailene Woodley: No jail time in plea deal for arrest in pipeline protest, USA TODAY (באנגלית אמריקאית) Shailene Woodley’s Golden Globes date is Calina Lawrence, an indigenous activist you need to know, Yahoo Life, ‏2018-01-08 (באנגלית אמריקאית) Greenpeace Partners with Marine Researchers and Shailene Woodley for Sargasso Sea Expedition - Greenpeace USA, ‏2019-07-29 (באנגלית אמריקאית) Greenpeace International unveils giant art installation ahead of Global Plastic Treaty talks, Greenpeace International (באנגלית) J. Kim Murphy, Joaquin Phoenix, Cate Blanchett and More Stars Demand Joe Biden Call for Israel-Gaza Ceasefire: ‘Compassion Must Prevail’, Variety, ‏2023-10-20 (באנגלית אמריקאית)